लखनऊ से जारी अपने बयान में बसपा अध्यक्ष ने कहा कि त्रिपुरा राज्य में नई बीजेपी सरकार के बनते ही वहां मार्क्सवादी नेताओं पर हमले, उनके कार्यालयों में तोड़फोड़ तथा सार्वजनिक स्थलों में स्थापित लेनिन की मूर्तियों का विध्वंस करने के साथ आत्म सम्मान मूवमेंट के नेता रामास्वामी नायकर पेरियार की मूर्ति को खंडित करना यह साबित करता है कि देश में नफरत, हिंसा व विघटन की राजनीति हर तरफ सर चढ़कर बोलने लगी है, क्योंकि आपराधिक मानसिकता वाले लोगों को अब कानून का बिल्कुल खौफ नहीं रह गया है.